A 2016-os Eurovíziós Dalfesztivál (angolul és svédül: "Eurovision Song Contest 2016", ) volt a hatvanegyedik Eurovíziós Dalfesztivál. Svédországban rendezték meg, mivel a 2015-ös Eurovíziós Dalfesztivált a svéd Måns Zelmerlöw "Heroes" című dala nyerte. Svédország az első ország, amely másodszorra rendezhette a versenyt a 2010-es években, mivel 2012-ben is ők nyertek. Az első elődöntőre 2016. május 10-én, a második elődöntőre május 12-én, a döntőre pedig május 14-én került sor.